**ΕΝΔΕΙΚΤΙΚΕΣ ΟΔΗΓΙΕΣ**

Ανάλογα με το χρόνο που έχει στη διάθεσή του ο εκπαιδευτικός, μπορεί να προχωρήσει στις παρακάτω διδακτικές ενέργειες:

**Καταιγισμός ιδεών**

**Στόχος**: οι μαθητές να μοιραστούν ελεύθερα με τον διδάσκοντα και τους συμμαθητές τους σκέψεις, προβληματισμούς, βιώματα σχετικά με τις τροχαίες συγκρούσεις. Επίσης, να διατυπώσουν ερωτήματα για τις τροχαίες συγκρούσεις, τα οποία θα ήθελαν να ερευνήσουν.

**Βοηθητικές ερωτήσεις** από τον διδάσκοντα, εάν οι μαθητές διστάζουν να καταθέσουν τις απόψεις τους: τι μπορεί να οδηγήσει σε τροχαίο; Τι συνέπεια μπορεί να έχει ένα τροχαίο; Πώς μπορούμε να αποφύγουμε ένα τροχαίο;

Πρόταση: **καταγράφονται όλες οι απόψεις στον πίνακα με λέξεις κλειδιά**. Δεν γίνεται κριτική, εάν κάποιος μαθητής, για παράδειγμα, πει ότι ‘’είναι καθαρά θέμα τύχης’’ ή ότι ‘’εξαρτάται από το πόσο καλός οδηγός είναι κάποιος’’. Ίσα ίσα θα αποτελέσει αφορμή, για να ερευνηθεί περισσότερο. Έμφαση δίνεται στο ζήτημα της ταχύτητας, έτσι ώστε η εκπαιδευτική συνάντηση να συνεχιστεί με την συζήτηση για την ταχύτητα.

**Συζήτηση για την ταχύτητα**

**Στόχος**: να γίνει αντιληπτό ότι η ταχύτητα είναι **πολύ σημαντικός παράγοντας για την πρόκληση τροχαίων συγκρούσεων.**

**Εκπαιδευτικό υλικό**:

φυλλάδιο του **SOS Τ**ροχαία **Ε**γκλήματα «η ταχύτητα σκοτώνει».

έντυπο ΄΄Save lives΄΄ από τον παγκόσμιο οργανισμό υγείας (Π.Ο.Υ) κυρίως σελίδες 15-18.

Οι ενδεικτικές ερωτήσεις που ακολουθούν αφορούν κυρίως **αριθμητικά δεδομένα**, για να φανεί καθαρά πώς η αύξηση ή μείωση της ταχύτητας ( ακόμη και λίγο ) μπορεί να έχει πολύ διαφορετικές συνέπειες σε εποχούμενους αλλά και στους πεζούς.

Αν κινείσαι με ταχύτητα 30 χιλιόμετρα την ώρα και προκύψει ανάγκη να φρενάρεις, σε πόσα μέτρα θα σταματήσει το όχημα σου;

Αν κινείσαι με ταχύτητα 50 χιλιόμετρα την ώρα και προκύψει ανάγκη να φρενάρεις, σε πόσα μέτρα θα ακινητοποιηθεί το όχημα σου;

Αν ένα όχημα χτυπήσει ένα πεζό με ταχύτητα 50 χιλιόμετρα την ώρα, ποιο μάλλον θα είναι το αποτέλεσμα για τον πεζό;

Αν ένα όχημα που κινείται με 30 χιλιόμετρα την ώρα χτυπήσει έναν πεζό, ποιες θα είναι οι συνέπειες για τον πεζό;

Ποια νομίζεις ότι είναι μία ασφαλής ταχύτητα, για να κινείται ένα όχημα σε μία πόλη;

Χαρακτηρισμός **σωστό (Σ) λάθος (Λ)**

Οι μαθητές μπορούν να χαρακτηρίσουν **σωστό (Σ) λάθος (Λ)** τις παρακάτω προτάσεις ( Σωστή είναι η δεύτερη περίοδος, όπως υπογραμμίζεται στον οδηγό “Save lives”, γεγονός που δείχνει πόσο σημαντική είναι η μείωση της ταχύτητας των οχημάτων στις τροχαίες συγκρούσεις):

1. Αν μειωθεί κατά 5 % η ταχύτητα των οχημάτων, αυτό θα έχει ως συνέπεια να μειωθούν κατά 5% οι θάνατοι στις τροχαίες συγκρούσεις. Σ – Λ
2. Αν μειωθεί κατά 5% η ταχύτητα των οχημάτων, αυτό θα έχει ως συνέπεια να μειωθούν κατά 30% οι θάνατοι στις τροχαίες συγκρούσεις. Σ – Λ

Για ποιο λόγο, νομίζετε, οι οδηγοί συχνά αναπτύσσουν υπερβολική ταχύτητα